บริษัทออสเตรเลียเรียกคืนชุดตรวจโควิดด้วยตัวเองกว่า 2 ล้านชุด
Ellume has recalled 2.2 million tests since finding an increased chance of false positives
BRISBANE, AUSTRALIA — สำนักงานอาหารและยาสหรัฐฯ หรือ FDA ออกประกาศเตือนในวันพุธว่า บริษัทเอลลูมได้เรียกคืนชุดตรวจโควิดแล้ว 2.2 ล้านชุดตั้งแต่พบความบกพร่องดังกล่าวเมื่อเดือนที่แล้ว โดยชุดตรวจอาจแสดงผลตรวจเป็นบวกแม้บุคคลคนนั้นจะไม่ได้ติดเชื้อโคโรนาไวรัสก็ตาม การเรียกคืนครั้งนี้จัดอยู่ในระดับที่ 1 ซึ่งถือว่าเป็นการเรียกคืนสินค้าในระดับที่รุนแรงที่สุด พร้อมเตือนว่าผู้ที่ใช้ชุดตรวจนี้อาจมีผลกระทบร้ายแรงต่อสุขภาพตามมา หรืออาจถึงขั้นเสียชีวิตได้ โดยชุดตรวจที่ถูกเรียกคืนนี้ส่วนหนึ่งถูกแจกจ่ายให้กับกระทรวงกลาโหมสหรัฐฯ เพื่อใช้ในโครงการด้านสาธารณสุขในชุมชนด้วย FDA ระบุว่าได้รับรายงานว่ามีการแสดงผลตรวจผิดพลาด 35 ราย แต่ไม่มีรายงานผู้เสียชีวิต โดยชุดตรวจแบบให้ผลด่วนของเอลลูม คือชุดตรวจโควิด-19 แบบใช้เองที่บ้านชุดแรกที่ผ่านการรับรองจากทางการสหรัฐฯ เมื่อต้นเดือนตุลาคม เอลลูมเพิ่งประกาศเรียกคืนชุดตรวจโควิด 195,000 ชุดโดยสมัครใจ หลังจากพบว่ามีอัตราการให้ผลตรวจคลาดเคลื่อนสูงกว่าที่คาดไว้